Parametrització de Thunar
Anterior |  | Següent

## Parametrització de Thunar

Aquest capítol mostra com ajustar certes parts del gestor de fitxers a les vostres necessitats.

### El menú «Envia a»

Thunar té un menú Envia a i que is ofereix destinataris on es poden enviar fitxers i carpetes. Per accedir al menú Envia a, seleccioneu al menú principal Fitxer → Envia a, o feu clic-dret sobre un fitxer o carpeta i seleccioneu Envia a.

Per defecte, el menú Envia a inclou una entrada anomenada Escriptori (crea enllaç), per a tots els fitxers i carpetes, i que tant sols crea un enllaç a l'escriptori per cada fitxer seleccionat. A més a més, si la subfinestra de dreceres està activa, el menú també té una entrada anomenada Subfinestra lateral (afegeix drecera) per les carpetes, i que us permet afegir noves dreceres a la subfinestra lateral. A continuació d'aquestes entrades, `Thunar` mostra els dispositius extractables connectats a l'ordinador. En la captura anterior, Disquetera representa un destinatari possible on enviar fitxers. Tingueu present que el dispositiu es munta automàticament quan seleccioneu en el menú Envia a, d'aquesta manera no caldrà que ho feu manualment.

A més a més, `Thunar` també té el connector `thunar-sendto-email`, que afegeix l'entrada Destinatari de correu al menú, i que obre el programa per escriure correus amb el fitxer seleccionat adjunt en el nou correu. Si la selecció conté almenys una carpeta, els elements seleccionats s'afegeixen comprimits en un arxiu (ZIP) abans d'adjuntar-los al correu. En la resta de casos, si la selecció conté més d'un fitxer, o un però més gran de 200Kib, se li preguntarà a l'usuari si vol empaquetar-los en un arxiu (ZIP), i enviar l'arxiu.

Com moltes altres funcionalitats de `Thunar`, el menú Envia a és fàcilment configurable per l'usuari i desenvolupadors d'aplicacions amb nous destinataris, emprant l'estàndard fitxers d'entrada d'escriptori. Aquests fitxers s'han d'instaŀlar dins d'alguna de les carpetes `$XDG_DATA_DIRS/Thunar/sendto/` (veieu Especificació de directoris base XDG per detalls sobre la variable `$XDG_DATA_DIRS`).

El `MimeType` del destinatari de `.desktop` indica el tipus de fitxer per al que aquesta acció estarà disponible en el menú Envia a. Per exemple, suposem que voleu afegir una entrada per la utilitat de pujada d'imatges Flickr, per tant aquesta entrada només s'hauria de mostrar pels fitxers JPEG (altres formats de fitxers no funcionan a Flickr) i per tant hauríeu d'afegir la línia `MimeType=image/jpeg;`. Si no especifiqueu cap `MimeType` l'entrada es mostrarà per tots els tipus de fitxers.

A continuació es mostra un exemple per `postr`:

    # postr.desktop - Integrate postr into
    #                 the "Send To" menu.
    [Desktop Entry]
    Type=Application
    Version=1.0
    Encoding=UTF-8
    TryExec=postr
    Exec=postr %F
    Icon=postr
    Name=Flickr
    Name[ca]=Flickr
    MimeType=image/jpeg;

Si instaŀleu aquest fitxer a `~/.local/share/Thunar/sendto/` (creeu la carpeta si aquesta no existeix), el menú Envia a pels fitxers JPEG mostrarà la nova entrada Flickr, que es pot emprar per pujar fotos a Flickr.

La wiki del projecte Thunar té més exemples de destinataris pel menú Envia a. No us reprimiu d'afegir més exemples a la pàgina de la wiki.

### Miniaturitzadors

Thunar empra algunes petites utilitats per crear les miniatures d'alguns tipus de fitxer, així com per mostrar la miniatura com una vista prèvia del contingut del fitxer. Aquestes petites utilitats les anomenem miniaturitzadors. Thunar ve amb miniaturitzadors per imatges i fitxers de tipus de lletra, també empra els miniaturitzadors de GNOME de forma automàtica si aquests s'han instaŀlat amb compatibilitat `gconf`. En qualsevol cas, es pot ampliar dinàmicament aquesta funcionalitat per altres tipus de fitxer.

Si voleu escriure un miniaturitzador personalitzat, us caldrà començar amb un programa que permeti almenys dos paràmetres de línia d'ordres, el fitxer d'entrada, que és el tipus de fitxer al que voleu afegir aquesta funcionalitat i el fitxer de sortida, que és un fitxer PNG que compleix amb el format definit en aquest estàndard de ges.A més a més, cal que el programe accepti la mida desitjada de la miniatura (és opcional però molt recomanable). Si la mida de la imatge és d'una mida diferent a la prevista, Thunar l'haurà d'escalar a la mida correcta i, això, por produir un resultat pitjor que si s'hagués general la miniatura amb la mida requerida.

Un com heu fet la vostra utilitat per crear miniatures, haureu de registrar el vostre miniaturitzador, perquè d'aquesta manera Thunar sigui capaç d'emprar-la. A partir d'aquí l'únic que us cal fer és instaŀlar una descripció del fitxer al miniaturitzador (un fitxer `.desktop`) en algun dels directoris `$XDG_DATA_DIRS/thumbnailers/`. Per exemple, si voleu registrar el miniaturitzador només per el vostre compte d'usuari, el podeu instaŀlar a la carpeta `~/.local/share/thumbnailers/`. El fitxer `.desktop` per les miniatures té el següent format.

#### Format de fitxers de descripció de miniaturitzadors

El fitxer de descripció de miniaturitzador empra aquest format de registre d'escriptori amb un tipus «`Type`» especial amb el valor `X-Thumbnailer` i amb un altre camp especial amb els codis dels fitxers `X-Thumbnailer-Exec`. Bàsicament, un fitxer de descripció de miniaturitzador t'e el següent format.

    [Desktop Entry]
    Version=1.0
    Encoding=UTF-8
    Type=X-Thumbnailer
    Name=Your Thumbnailer
    Name[ca]=El vostre miniaturitzador
    MimeType=your-supported/mime-type;
    X-Thumbnailer-Exec=your-thumbnailer %i %o %s

`Version` i `Encoding` són obligatoris segons l'especificació del format de registre d'escriptori i, per tant, empreu els valors de l'exemple anterior. El camp `Type` ha de tenir el valor especial `X-Thumbnailer` i, en qualsevol altre cal, el vostre miniaturitzador no serà reconegut. El valor de `Name` descriu el vostre miniaturitzador.

El camp `X-Thumbnailer-Exec` té l'ordre que executarà el miniaturitzador, i és compatible amb diversos codis que seran substituïts quan s'executi el miniaturitzador. Els codis són els següents:

`%i`

  El camí local al fitxer d'entrada al que se li crearà la miniatura. Pot ser tant un camí relatiu al directori en el que roman el miniaturitzador com un camí absolut.

`%o`

  El camí local al fitxer de sortida on es desarà la miniatura generada. El fitxer de sortida s'ha d'escriure en un fitxer PNG vàlid i d'acord amb l'estàndard de miniatures (veieu més a dalt). Heu de tenir en compte que el camí no ha d'acabar amb `.png`, ja que això pot ser important si llanceu algunes utilitats de terceres parts.

`%s`

  La mida desitjada i en píxels de la miniatura que es generarà. Aquest paràmetre és opcional.

`%u`

  Similar a `%i`, però amb la URI del fitxer en lloc del camí. Això es va afegir per compatibilitat amb GNOME.

`%%`

  Es substituirà per un únic `%`.

Com mínim heu d'incloure `%o` i `%i` o `%u`, en cas contrari el vostre miniaturitzador no serà d'utilitat.

La llista de `MimeType` és el llistat de tipus MIME —separat per comes— pel qual els vostre miniaturitzador serà capaç de crear vistes prèvies.

#### Exemple de miniaturitzador EPS

Aquest exemple demostra com es pot escriure i instaŀlar un nou miniaturitzador per fitxers `.eps` i que empra l'ordre convert la qual forma par de ImageMagick. Primer, creem un script que crida a convert per generar una miniatura de la mida que ens cal.

    #!/bin/sh
    #
    # eps-thumbnailer - Exemple d'script de miniaturització per fitxers EPS.
    #
    # Ús: esp-thumbnailer FITXER-EPS FITXER-PNG MIDA
    #

    # paràmetres de la línia d'ordres
    ifile=$1
    ofile=$2
    size=$3

    # crida a convert (ImageMagick)
    exec convert "eps:$ifile" -scale "$sizex$size" "png:$ofile"

Deseu aquest script com `eps-thumbnailer`, comproveu que sigui executable i instaŀleu-lo a `/usr/local/bin`.

    $ chmod +x eps-thumbnailer
    $ sudo install eps-thumbnailer /usr/local/bin/eps-thumbnailer

El següent que us cal és crear el fitxer de descripció del miniaturitzador `eps-thumbnailer.desktop`, que serà com:

    [Desktop Entry]
    Version=1.0
    Encoding=UTF-8
    Type=X-Thumbnailer
    Name=EPS Thumbnailer
    Name[ca]=Miniaturitzador EPS
    TryExec=convert
    MimeType=image/x-eps;
    X-Thumbnailer-Exec=/usr/local/bin/eps-thumbnailer %i %o %s

Aquest fitxer s'ha d'instaŀlar a `/usr/local/share/thumbnailers` (creeu la carpeta si aquesta no existeix).

    $ sudo install -d /usr/local/share/thumbnailers
    $ sudo install eps-thumbnailer.desktop /usr/local/share/thumbnailers/eps-thumbnailer.desktop

El fitxer `eps-thumbnailer.desktop` empra la clau especial `TryExec`, la qual, si s'especifica, anomena una ordre que haurà d'estar present en el vostre sistema per a que el miniaturitzador funcioni. En aquest cas, un script no té cap utilitat si l'ordre convert no està en el sistema.

El darrer pas és generar la memòria cau del miniaturitzador i, així, Thunar mostrarà les miniatures. La memòria cau del miniaturitzador es troba a `$XDG_CACHE_HOME/Thunar/thumbnailers.cache` (a no ser que vostè o l'administrador del sistema hageu sobreesrcit, `$XDG_CACHE_HOME` apunta a la carpeta `~/.cache/`). La memòria cau del miniaturitzador la genera periòdicament Thunar, però podeu forçar la seva regeneració mitjançant l'ordre `thunar-vfs-update-thumbnailers-cache-1` i que és part de Thunar. Aquesta utilitat generalment la trobareu a la sub-carpeta `libexec` del prefixe de la vostra instaŀlació (`sbin` a Debian/Ubuntu). Per exemple, si Thunar s'ha instaŀlat a `/usr`, crideu-la de la següent manera:

    $ /usr/libexec/thunar-vfs-update-thumbnailers-cache-1

Però comproveu que l'executeu des de el vostre compte d'usuari i no des de el del super-usuari, ja que la memòria cau dels miniaturitzadors es desen en la vostra carpeta i no en una del sistema.

Ara, si Thunar s'ha compilat amb compatibilitat per fer el seguiment de les alteracions de fitxers (ja sigui emprant els serveis de FAM o de Gamin), agafarà de forma automàtica la memòria cau dels nous moniaturitzadors en uns pocs segons i, després, serà capaç de generar miniatures emprant els vostres miniaturitzadors personalitzats. En cas contrari, caldrà que reinicieu Thunar per aplicar els canvis emprant

    $ Thunar -q

per finalitzar qualsevol instància que s'estigui executat i, així, reiniciar-lo des del llançador.

#### Neteja de miniatures

Les miniatures generades es desen a la carpeta `~/.thumbnails/` en compliment amb aquest estàndard de gestió de miniatures. Quan es prova un miniaturitzador nou pot ser útil netejar la memòria cau de miniatures emprant

    $ rm -rf ~/.thumbnails/

que us alliberarà una mica d'espai lliure en la vostra carpeta d'usuari. Degut a que tota la informació desada en aquesta carpeta es genera automàticament a partir de fitxers del vostre sistema, no perdreu cap informació important.

Anterior |  | Següent
Preferències del gestor de fitxers | Inici | Temes avançats